Terorizam će biti zaustavljen (30/11/03) - 2003-11-30
U Iraku, kao i u Afganistanu, cilj koalicije predvođene Sjedinjenim Državama je jasan. Kako je rekao predsjednik Bush, cilj je "pomoći 
U prirodi je terorizma da manja šačica ljudi može nanijeti veliko zlo. Teroristi su 11. rujna 2001. napali Sjedinjene Države. Kasnije su ubili velik broj nevinih ljudi na Baliju, u Džakarti, u Casablanci, Bombaju, Mombasi, Nadžafu, Jeruzalemu, Rijadu, Bagdadu, Istanbulu i drugdje. * Danas, rekao je predsjednik George Walker Bush, "sve odgovorne zemlje ujedinjene su u težnji prema ispunjavanju važnog cilja: "Nećemo posustati sve dok te predane ubojice ne privedemo pravdi." "Te teroriste neće zaustaviti pregovori, ni pozivi na razum, niti primjese savjesti." Teroristima su potrebna mjesta na kojima se mogu sakriti, obučavati i planirati svoje napade. Predsjednik Bush je kazao da teroristi i njihovi saveznici počinju plaćati za svoja djela. "U suradnji s dobrom koalicijom, naša vojska otišla je u Afganistan, uništila al-Qaidine logore za obuku i zauvijek uklonila talibane." Rat protiv terora nije završio u Afganistanu. U Iraku, gdje se Saddam Hussein oglušivao na zahtjeve Ujedinjenih naroda i kultivirao teror, Sjedinjene Države povele su koaliciju koja je oslobodila preko dvadeset milijuna Iračana. Danas, rekao je predsjednik Bush, "irački građani ne moraju strahovati od diktatorove tajne policije, niti da će završiti u nekoj masovnoj grobnici." "Nedavno, u operaciji "Iron Hammer", naša koalicija je radila zajedno s Iračkim korpusom civilne obrane i iračkom policijom da bi zadali težak udarac silama ubijanja i kaosa. Uzvraćali smo na napade, provodili zapljene oružja i izvodili hladnokrvne ubojice pred lice pravde." U Iraku, kao i u Afganistanu, cilj koalicije predvođene Sjedinjenim Državama je jasan. Kako je rekao predsjednik Bush, cilj je "pomoći da u toj kriznoj, nasilnoj regiji zažive demokracija, mir i pravda."